Title: Designkulturanalyser
Description: Designprodukter kan man beundre for deres udseende, form eller hvordan de materialiserer en god idé, men en nøjere kulturel undersøgelse kan afdække flere sammenhænge, fordi man dermed ser design i forhold til omgivelserne, situationen eller slet og ret historien. 0Når design analyseres ud fra en kulturel vinkel, spørger man grundliggende om, hvor betydningen dannes. Eller måske rettere betydningerne, for design viser sig ofte at have flere betydninger end den, det er født med. 0Det er dette sammensatte billede af designkulturen, som denne bog stiller skarpt på. I 12 kapitler giver bogens forfattere deres bidrag til at udforske designkulturens brede felt med mange nicher, aktører, komplekse betydningsmekanismer og stadige forskydninger, betinget af mode, medier og politiske dagsordner. 0Forfattere: Anders V. Munch, Ben Highmore, Guy Julier, Hans-Christian Jensen, Mads Nygaard Folkmann, Trine Brun Petersen, Niels Peter Skou, Kristina Hansen, Toke Riis Ebbesen, Camilla Rothmann Lorentzen, Rosita Satell, Lene Kiærbye Pedersen og Jette Lykke Jensen. 0.
Subjects: Design, Social aspects